CELEX: 62016TN0731
Language: el
Date: 2016-10-10 00:00:00
Title: Υπόθεση T-731/16: Προσφυγή της 10ης Οκτωβρίου 2016 — Περιφέρεια Στερεάς Ελλάδας κατά Επιτροπής

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/36
            
         Προσφυγή της 10ης Οκτωβρίου 2016 — Περιφέρεια Στερεάς Ελλάδας κατά Επιτροπής
   (Υπόθεση T-731/16)
   (2016/C 462/46)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Περιφέρεια Στερεάς Ελλάδας (Λαμία, Ελλάδα) (εκπρόσωπος: K. Μπάκας, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει και να εξαφανίσει την προσβαλλόμενη από 10 Αυγούστου 2016 υπ’ αριθμό 4310049 (Ref. Ares(2016) 4310049 — 10/08/2016) απόφαση της Γενικής Διεύθυνσης Απασχόλησης, Κοινωνικών Υποθέσεων και Κοινωνικής 'Ενταξης της Ευρωπαϊκής Επιτροπής, υπογεγραμμένης από το Διευθυντή Κοινωνικών Υποθέσεων με την οποία απορρίφθηκε η από 3 Δεκεμβρίου 2015 πρόταση χρηματοδότησης που υπέβαλε η κοινοπραξία με επικεφαλής εταίρο την αιτούσα για το πρόγραμμα της Ευρωπαϊκής Επιτροπής για την Απασχόληση και την Κοινωνική Καινοτομία EASI (PROGRESS AXIS) 2014-2020 για «καινοτόμες κοινωνικές πολιτικές για την ύπαρξη μεταρρυθμίσεων στις κοινωνικές υπηρεσίες» με αριθμό πρόσκληση υποβολής προτάσεων VP/2-15/011· και;
            
         
               —
            
            
               να καταδικάσει την Ευρωπαϊκή Επιτροπή στην καταβολή της δικαστικής δαπάνης της προσφεύγουσας και στην αμοιβή του πληρεξουσίου δικηγόρου της.
            
         
      Λόγοι ακυρώσεως/Ισχυρισμοί και κύρια επιχειρήματα
   
   Προς στήριξη της προσφυγής η προσφεύγουσα προβάλλει τρείς λόγους.
   
               1.
            
            
               Ο πρώτος λόγος αντλείται από την από μέρους της Ευρωπαϊκής Επιτροπής εσφαλμένη εκτίμηση του περιεχομένου της πρότασης της προσφεύγουσας.
            
         
               2.
            
            
               Ο δεύτερος λόγος αντλείται από την παραβίαση της αρχής της αναλογικότητας. Η προσφεύγουσα υποστηρίζει ότι, εάν υποτεθεί πως η απόρριψη έλαβε χώρα για τυπικούς λόγους, η προσβαλλόμενη πράξη τυγχάνει ακυρωτέα ως αντίθετη στις κοινοτικές αρχές της αναλογικότητας και της χρηστής διοίκησης.
            
         
               3.
            
            
               Ο τρίτος λόγος αντλείται από την παραβίαση της αρχής της ισότητας ως εκ του γεγονότος ότι, ενώ λόγω των τεχνικών προβλημάτων δόθηκε παράταση για όσους εκ των υποψηφίων δεν είχαν υποβάλει πρόταση, ωστόσο δεν δόθηκε αντίστοιχη δυνατότητα στους υποψηφίους που είχαν υποβάλει τις προτάσεις τους να προβούν σε διόρθωση ή συμπλήρωση ή παροχή διευκρινίσεων.